Hac  tam  fausta  die,  viros  multos  digriitate  ac  meritis 
insignes  a Praeposito  et  Septemviris  selectos,  a Senatu 
Academico  comprobatos,  a te  nunc  admittendos,  tibi, 
Vice-Cancellarie,  totique  Universitati,  in  hoc  tam  fre- 
quenti conventu,  nunc  praesento. 

Praesento  tibi  imprimis  popularem  nostrum  Carolum 
Stewart  Vane-Tempest.  De  eo  non  est  illud  inqui- 
rendum, 

Q«is  iw)vus  hic  nostris  successit  aedibus  hospes  ? 

Adeo  e«t  Hibernus  ut  inter  Hibernos  nemo  sit  illo 
Hibernior.  Avi  ejus  quid  facta  apud  vos  commemorem  ? 
Napoleonicis  illis  bellis  maximi  cum  gloria  interfuit. 
Kum  legatum  fortem  ac  fidum  cognoverunt  nominis 
Pliberni  principes,  Moira,  IMoore,  Wellingtonus  ipse. 
In  proelio  illo  periculoso  apud  P'uentes  d’Onoro,  honoris 
fontes  ore  pleno  hausit ; quis  fuerit  in  rebus  periculosis 
Albuera  testis  ; qualis  et  quantus  in  belli  discriminibus, 
EI  Bodon.  Nec  minus  in  re  diplomatica  quam  in 
re  bellica  illustris  evasit.  Inter  Europae  liberatores 
strenuus  libertatis  vindex  fuit.  Tali  avo  prognatus 
honoribus  avitis  cumulum  adstruxit  nepos.  Reginae 
4lilectae  regali  vice  fungitur,  dilectus  et  ipse.  Tali 
est  mansuetudine,  comitate,  munificentia,  ut  inter  dis- 
cordias civiles  quae  nuper  exarserunt  et  adhuc  ardent, 
nulli  sit  invisus,  omnibus  bonis  sit  carissimus. 


Praesento  tilii,  Vice-Cancellarie,  Principis  nostri  filium, 
Reginae  nostrae  nepotem,  Regem  nostrum,  si  Deo  pla- 
cuerit, futurum.  Praesento  tibi  Albertum  Victorem 
Christianum  Eduardum,  Gualliae  florem,  Insularum 
sperri.  In  nominibus  tam  claris  est  boni  augurium. 
Sis  memor,  illustrissime  Princeps,  Eduardorum  illorum 
qui  Angliae  hodiernae,  qui  Britanniae  consociatae,  qui 
Regni  tergemini,  fundamenta  iecerunt  ! Sis  Alberto 
illo  magno  et  bono  dignus  ! In  re  publica  tractanda 
Victoriae  sis  semper  memor  ! Sis  Victor  ! Sis  Christia- 
nus ! Nec  vota  vestra,  Academici,  irrita  evadent.  Non 
luxuriae  non  desidiae  se  dedit  Princeps.  Rei  navalis, 
rei  militaris  studiosum  se  praestitit.  Imperium  quod 
Sol  nunquam  adspicere  disinit  cum  sole  peragravit  : 
colonias  visit ; maiorem  illam  Britanniam  adiit ; quale  et 
quantum  sit  imperium  agnovit.  Hujus  patrem  illus- 
trissimum in  Albo  nostro  adscripsimus,  hunc  quoque 
hodie  adscribendum  salutamus. 


Praesento,  tibi  Vice- Cancellarie  virum  honoribus 
iamdudum  cumulatum  Georgium  Guilelmum  Bram- 
WELL.  Ille  non  auri  populari,  non  principum  favore, 
ad  summas  opes  emersit.  Omnia  sua  sibi  ipsi  debet. 
Olim  domus  ejus,  ut  decet  esse  lurisperiti,  oraculum 
fuit  civitatis.  In  ludicis  sellam  ingenio  suo  evectus 
iuris  ac  iustitiae  principia  e rerum  confusione  semper 
eliciebat.  In  domum  proceram  translatus,  juris  pru- 
dentiae numquam  immemor  se  rebus  publicis  immis- 
cuit. Et  quanto  vigore,  quanta  ingenii  vi  1 quanti 
Erga  Hiberniam  benevolentia  ! 


Praesento  vobis  Praehonorabilem  Michaelam 
Morris,  virum  fortem,  providum,  sagacem,  facetum, 
et  quod  inter  virtutes  Pompeii  illius  Magni  Cicero 
adnumerat,  felicem.  Adolescens,  in  hoc  Collegio 
Moderator  Senior — adhuc  iuvenis.  Senator,  Coronae 
Procurator,  Judex — matura  aetate  communium  Placi- 
torum lusticiarius  capitalis,  nunc  lusticiarius  capi- 
talis totius  Hiberniae,  hujus  Collegii  denique  Visi- 
tator— hodie  purpura  nostra  indutus  adest. 


Praesento  tibi,  Vice-Cancellarie,  virum  e coloniis 
advenam,  non  peregrinum— hospitem  non  hostem — 
Patricium  Alfredum  Jennings.  Hujus  praenomen 
nos  admonet  eum  esse  Hibernum.  Hiberniam  tamen, 
ut  multi  alii  adolescens  reliquit,  et  quod  domi  deerat 
foris  invenit.  Colonias  petiit— opes,  dignitatem,  potes- 
tam,  omnia  bona  sibi  in  Australia  conquisivit.  In 
Australia  hominem  eum  esse  primarium  omnes  confi- 
tentur. In  patria  nova,  veteris  patriae  non  oblitus.  Cum 
iis  qui  tum  rebus  praerant — 

Bella  geri  placuit  nullos  habitura  triumphos, 

ille,  auspiciis  suis,  suis  fere  impensis  legionem  illam 
Australiensem  quae  Australensem  benevolentiam  erga 
nos  demonstravit  in  Africam  emisit.  Hunc  alumnum 
suum  Alma  Muter  salutat  et  ille,  ut  scio,  erga  eam  amo- 
rem fovebit  sempeternam. 

Praesento  tibi,  Vice-Cancellarie,  Theologiae  apud 
Oxonienses  Professorem  fam^  illustrem  GuiLELMUM 
Sanday.  Huius  viri  laudes  apud  vos  celebrare  melius 
potuisset  Regius  Theologiae  Professor,  quem  Jurisperito 
mero  de  rebus  theologicis  verba  facienti  irridentem 
video.  Risum  illum  intellego ; sed  intellegat  ipse 
Jurisprudentiam,  ut  eam  definiunt  Jnstitutiones  in 
quibus  exponendis  quotidie  versor,  divinarum  atque 
humanarum  rerum  esse  scientiam.  Jure  ergo  iurista 
merus  Theologum  utriusque  iuris  purpura  indutum 
inter  juristus  admittendum,  sibi  praesento. 


Eadem  sub  formula  tibi  praesento  JOHANNEM  CUN- 
NINGHAM,  Theologum,  Metaphysicum,  Historicum, 
Poetam,  Ecclesiae  Scotae  Moderatorem.  Doctorem 
Theologiae  apud  Edinenses,  Doctorem  Legum  apud 
Glascuenses,  hunc  quoque  salutamus  in  utroque  Jure 
Doctorem  apud  nos. 


Praesento  vobis  AuBREY  DE  Vere,  Poetam  suavem 
suavi  Poeta  natum.  Huic,  ut  olim  Platoni,  in  cunis 
parvulo  dormienti  apes  in  labellis  consederunt,  suavitatis 
augurium.  Propter  poetica  eius  mella  ipse  nobis  melli 
est.  Hunc  tibi  praesento  inter  Doctoris  nostros,  honoris 
causa,  admittendum. 


Praehonorabilis  Vice-Cancellarie  totaque  Universi- 
tas, factum  est  iam  tritum  sermone  proverbium,  tres 
esse  Gratias  subfuscas,  Theologiam,  lurisprudentim, 
Medicinam.  Medicinae  merita,  vobis  nunc  agnos- 
cenda. Adduco  igitur  Medicinae  apud  Glascuenses 
Professorem  GuiLELMUM  Tenant  Gairdner.  Febris 
fanum,  ut  memoriae  tradidit  Cicero,  in  Palatio  quon- 
dam stetit — inter  colles  Glascuenses  nunc  simile  stat 
fanum.  Hospes  noster,  quem  nunc  salutamus,  eius  est 
Antistes  et  quod  mirum,  lacte  non  vino  numen  illud 
detestatum  se  placavisse  gloriatur. 


Tibi  Vice-Cancellarie  praesento,  medicorum  elo- 
quentissimum.  Chirurgiae  inter  hodiernos  Magistrum 
ac  principem,  Iacobum  Paget.  Doctorem  Civilis 
Legis  apud  Oxonienses,  Doctorem  utriusque  luris 
apud  Edinenses,  Doctorem  Scientiae  apud  Germanos, 
hunc  Medicinae  Doctorem  apud  Dublinenses  salvere 
iubemus. 


Adduco  ad  vos  Thomam  Spencrr  Wells,  virum 
illustrem,  cuius  gloriae  participes  nos  esse  gloriamur. 
Verulamii  natus  hanc  Academiam,  ut  Almam  Matrem 
suam,  elegit  ; in  schola  nostra  Anatomica  studiosus 
erat.  Hunc  reducem  omni  laude  cumulatum  videntes 
laetamur.  Illum,  propter  egregia  sua  merita  erga 
humanum  genus,  inter  equites  auratos  adscivit  Regina 
grata.  Illum  talia  propter  merita  Reginae  exem- 
plum, haud  passibus  aequis  sequentes  purpura  nostra 
decoramus. 


Ut  deduxit  Socrates  philosophiam  de  caelo,  sic  ii; 
vulgum  deduxit  Medicinam  vir  ille  quem  tibi  nunc 
praesento,  Johannes  Simon — uir  strenuus  qui  secum 
reputans  mentem  sanam  a sano  corpore  non  esse  dis- 
sociandam, hoc  sibi  quasi  tesseram  habuit — Siinitatum 
Sanitas. 


Quum  viri  adhuc  praesentali  factis  suis  artem 
suam  illustraverunt,  hic  quem  nunc  praesento 
Eduardus  Waters  continuationi  ordinis  sui,  et 
rei  publicae  necessitatibus  futuris  consuluit.  Ut 
educatio  ac  disciplina  in  Scholis  Medicinae  essent 
aptae,  ut  nemo  non  idoneus  ad  artem  Medicinae  trac- 
tandam accederet,  legibus  ille  optimis  providit.  Hic 
numismate  Societatis  Medicalis  aureo  donatus  est ; hic 
purpuri  nostra  adest  ornandus. 


Quid  restat  ? Sorte  quadem  felici  accidit  ut 
Choralis  Societatis  nostrae  quinquagesimus  annus 
anno  Regni  quinquagesimo  congruat.  Duplicem  ergo 
Jubilaeum  celebramus  et,  quod  bonum  faustumque  sit. 
Tres  Musici  Trium  Academiarum  deliciae  existunt, 
Treviri  rebus  Musicis  constituendis  in  Jubilatione 
nostra.  Abest  quem  Musae  adamant.  Musicae  Pro- 
fes.sor  Cantabrigiensis,  Thamyris  ille,  quem  Musae  nec 

Adest  quoque  Professor  Edinensis  Orpheus  redi- 
vivus. Et  ut 


sic  . illa  MusicA  illa  nova  cui  se  devovit,  Scotorum  pec- 
tora dura  delenivit. 

Adest  Professor  Oxoniensis  qui  Mozarti  aemulus, 
octo  annos  natus  annorum  pulcherrimam  Operam, com- 
posuit, et  Musicae  adolescens  se  dicavit. 


. Absentem,  si  licet,  praesento  tibi,  Vice-Cancellarie, 
Georgium  Alexandrum  Macfarren,  Professorem 
Musicae  aptid  Cantabrigiensis. 

Praesento  tibi  H erbertum_0 A KELE Y,  Professorem 
Musicae  apud  Edinenses. 

Praesento  tibi  Fredericum  Arturum  Gore 
OuSELEY,  Professorem  Musicae  apud  Oxoniensis. 


Saxa  ferasque  lyrS  movit  Rhodopeius  Orpheus 

